**Umhverfisnefndarfundur Skýjaborgar**

8. september 2014

Mættir: Magga Sigga og Arnar hópstjórar, Eymar Kristinn, Elina Maija, Tinna Alexandra, Matthildur, Marteinn Bóas, Samúel Kári, Guðmundur Ágúst, Eyrún Jóna, Oddur og Þórdís.

Byrjað var á umræðu um Grænfánann. Börnin sáu mynd af fánanum og ræddu um að þau hefðu séð fánann einhverstaðar hjá Dropanum. Við sögðum frá því hvað það þýddi að vera með Grænfánann, að það væri vegna þess að við værum sérstaklega dugleg við að passa umhverfið okkar og náttúruna. Við ræddum um hvað við gætum gert úti til að passa upp á umhverfið og það komu hugmyndir að passa vel upp á tré, gras og blóm.

Við ræddum um hvað við gætum gert inni til að passa upp á umhverfið. Viðræddum að láta vatnið t.d. ekki renna lengi og að fiskarnir í sjónum vildu ekki fá mikla sápu til sín. Þá kom hugmynd að pumpa sápuboxið bara einu sinni þegar við þvoum hendurnar.

Við sögðum frá því að við værum að fara að fá nýjan Grænfána og að umhverfisnefndin myndi hjálpa til við að flagga honum af því að við ætlum að vera svo dugleg að passa upp á umhverfið.

Fundargerð skrifaði

Þórdís Þórisdóttir